CELEX: 32018D1945
Language: hr
Date: 2018-12-10 00:00:00
Title: Odluka Vijeća (ZVSP) 2018/1945 od 10. prosinca 2018. o izmjeni Odluke 2010/231/ZVSP o mjerama ograničavanja protiv Somalije

11.12.2018   
               
               
                  HR
               
               
                  Službeni list Europske unije
               
               
                  L 314/61
               
            
         ODLUKA VIJEĆA (ZVSP) 2018/1945
         od 10. prosinca 2018.
         o izmjeni Odluke 2010/231/ZVSP o mjerama ograničavanja protiv Somalije
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:
         
                     (1)
                  
                  
                     Vijeće je 26. travnja 2010. donijelo Odluku 2010/231/ZVSP (1).
                  
               
                     (2)
                  
                  
                     Vijeće sigurnosti Ujedinjenih naroda 14. studenoga 2018. donijelo je Rezoluciju 2444 (2018). U toj rezoluciji navodi se da je jedan od kriterija za uvrštavanje na popis prema Rezoluciji 1844 (2008) sudjelovanje u ili pružanje potpore djelima kojima se ugrožava mir, sigurnost ili stabilnost Somalije te se u njoj utvrđuje da takva djela mogu također obuhvaćati, ali nisu ograničena na planiranje, usmjeravanje ili počinjenje djela spolnog i rodno uvjetovanog nasilja.
                  
               
                     (3)
                  
                  
                     Odluku 2010/231/ZVSP trebalo bi stoga na odgovarajući način izmijeniti,
                  
               DONIJELO JE OVU ODLUKU:
         
            Članak 1.
            U članku 2. Odluke 2010/231/ZVSP prva alineja zamjenjuje se sljedećim:
            
                        „—
                     
                     
                        sudjeluju u ili pružaju potporu djelima kojima se ugrožava mir, sigurnost ili stabilnost Somalije, kada ta djela obuhvaćaju, ali nisu ograničena na:
                        
                                    i.
                                 
                                 
                                    planiranje, usmjeravanje ili počinjenje djela spolnog i rodno uvjetovanog nasilja i;
                                 
                              
                                    ii.
                                 
                                 
                                    djela kojima se ugrožava proces mira i pomirbe u Somaliji;
                                 
                              
                                    iii.
                                 
                                 
                                    djela kojima se saveznoj vladi Somalije ili misiji AMISOM prijeti silom,”.
                                 
                              
                  
         
            Članak 2.
            Ova Odluka stupa na snagu sljedećeg dana od dana objave u Službenom listu Europske unije.
         
         
            Sastavljeno u Bruxellesu 10. prosinca 2018.
            
               
                  Za Vijeće
               
               
                  Predsjednica
               
               F. MOGHERINI
            
         
         
            (1)  Odluka Vijeća 2010/231/ZVSP od 26. travnja 2010. o mjerama ograničavanja protiv Somalije i stavljanju izvan snage Zajedničkog stajališta 2009/138/ZVSP (SL L 105, 27.4.2010., str. 17.).